Diari Oficial de la Generalitat Valenciana


Sumari del DOGV 5278, del 12-06-2006 (2006/6866)

RESOLUCIÓ de 20 d'abril de 2006, del director-gerent de l'Institut Valencià d'Atenció als Discapacitats (IVADIS), per la qual s'aprova la llista definitiva d'admesos i exclosos a les borses de treball temporal de substitució de l'IVADIS, d'acord amb la proposta que eleva la Subcomissió de Borses i per la qual s'ordena la publicació de la present resolució en els taulers dels centres de l'IVADIS i en el Diari Oficial de la Generalitat .
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5278

Data del DOGV
:   12-06-2006

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2006/6866


Organisme emissor
:   Institut Valencià d'Atenció als Discapacitats

Tipus de document
:   Resolució

RESOLUCIÓ de 20 d'abril de 2006, del director-gerent de l'Institut Valencià d'Atenció als Discapacitats (IVADIS), per la qual s'aprova la llista definitiva d'admesos i exclosos a les borses de treball temporal de substitució de l'IVADIS, d'acord amb la proposta que eleva la Subcomissió de Borses i per la qual s'ordena la publicació de la present resolució en els taulers dels centres de l'IVADIS i en el Diari Oficial de la Generalitat Valenciana. [2006/6866]  
Primer. Durant el període comprés des del 6 de febrer fins al 6 de març, la Subcomissió de Baremació de Borses de Treball Temporal de l'IVADIS es va reunir a fi d'examinar i resoldre les al·legacions presentades a la Borsa de Substitució de l'IVADIS en el termini concedit a l'efecte.  
Segon. La Comissió, una vegada finalitzat el tràmit anterior, va elevar proposta al director-gerent de la llista de sol·licitants que s'havia d'admetre amb caràcter definititu, on s'indicava la puntuació obtinguda, i si és el cas, l'exclusió amb caràcter definitiu tot indicant el motiu de l'exclusió, de la Borsa de Treball Temporal de Substitució de l'IVADIS, que el director-gerent aprova.   
Tercer. D'acord amb allò exposat en l'apartat anterior, s'ordena la publicació dels noms dels sol·licitants que formen la llista d'admesos i exclosos amb caràcter definitiu de la Borsa de Substitució de l'IVADIS, en la pàgina www.ivadis.com, i en els taulers dels centres de l'IVADIS, d'acord amb al proposta que eleva la Subcomissió de Baremació de les Borses de Treball Temporal de l'IVADIS.   
Quart. A partir de la data de publicació de la present resolució, i en el termini màxim de 15 dies, tots els candidats admesos amb caràcter definitiu en les Borses de Treball Temporal de l'IVADIS, hauran d'accedir a la comprovació de l'aportació de la totalitat de les seues dades personals (DNI, domicili, telèfon fix) mitjançant la introducció en la pàgina web www.ivadis.com, tot introduint el DNI o nom i cognoms, si fa el cas. Este tràmit és requisit necessari per a la posada en funcionament de les candidatures admeses en les esmentades borses.  
Quint. Aquells candidats que estiguen sotmesos a expedient disciplinari pendent de resolució judicial, s'inclouen en la llista definitiva d'esta borsa però l'obtenció eventual de destinació quedarà condicionada a la resolució que esgote el procés judicial, tal com establix l'apartat 1.5 de l'article 5 de les bases que regulen la present Borsa de Treball Temporal.  
La resolució judicial que confirme la procedència de la imposició de la sanció disciplinària determinarà automàticament l'exclusió del candidat sancionat de la present Borsa de Substitució.   
Sext. Segons l'acord de la Comissió de Seguiment de data 23 de febrer pel qual se sol·licitava als candidats integrants de les Borses l'aportació d'un certificat mèdic oficial que acredite la seua aptitud per al lloc que ha de cobrir, s'aprova i s'acorda que els candidats de la Borsa de Substitució de l'IVADIS hauran d'aportar en el termini de deu dies des de l'oferiment del lloc que s'ha de cobrir, el certificat mèdic d'aptitud per al lloc a què opten per millora. L'incompliment d'este requisit o la no aptitud del treballador en l'exercici de les seues noves funcions podran implicar la resolució del contracte que per millora s'haja subscrit.  
Sèptim. La present resolució deixa sense efecte la Borsa de Substitució i Bases que fins ara han estat en funcionament en l'IVADIS, i, ordena la posada en vigor de la nova Borsa de Substitució de l'IVADIS que tindrà efecte l'endemà de la publicitat de la present resolució en el DOGV.   
Octau. Recursos:  
Contra la present resolució, que esgota la via administrativa, es podrà interposar recurs contenciós administratiu davant els òrgans jurisdiccionals contenciosos administratius de la Comunitat Valenciana, en el termini de dos mesos comptadors des de l'endemà de la seua publicació en el DOGV, d'acord amb allò establit en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestativament, podrà interposar el recurs de reposició en el termini d'un mes davant el director-gerent, d'acord amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
València, 20 d'abril de 2006.. El director-gerent de l'IVADIS: Jorge Peña Ferrando.